12. NOMOΣ 2945 της 29 Ιουλ./12 Σεπτ. 1922 Περί συμπληρώσεως των περί προσωπικού των αλυκών διατάξεων και αυξήσεων των αμοιβών των εργολάβων αλυκών. Άρθρ.1.-Προς ταις καθωρισμέναις οργανικαίς θέσεσιν επιτηρητών αλυκών προστίθενται δύο θέσεις δοκίμων επιτηρητών, διοριζομένων, κατόπιν διαγωνισμού, εις ον μετέχουσιν οι έχοντες απολυτήριον γυμνασίου ή δημοσίας εμπορικής σχολής. Δύνανται εξαιρετικώς άνευ διαγωνισμού και εντός δύο μηνών από της δημοσιεύσεως του παρόντος Νόμου, να διορισθώσιν εις τας θέσεις ταύτας πρώην διαχειρισταί της Εταιρίας των Υπεγγύων Προσόδων. Ούτοι τοποθετούνται προς εκπαίδευσιν εις μεγάλας αλυκάς επί εξ τουλάχιστον μήνας, μεθ’ ο, εφόσον επιτύχωσιν εις δοκιμασίαν πρακτικών γνώσεων εκμεταλλεύσεως αλυκών και μηχανικών εγκαταστάσεων, διορίζονται οριστικώς επιτηρηταί β΄τάξεως εις τας υπαρχούσας κενάς θέσεις επιτηρητών αλυκών. Αποτυγχάνοντες δύνανται να υποβληθώσιν εις νέαν εξάμηνον άσκησιν και εν περιπτώσει νέας αποτυχίας, απολύονται της υπηρεσίας. Οι επιτυγχάνοντες, εφόσον δεν υπάρχουσι κεναί θέσεις επιτηρητών αλυκών, τοποθετούνται κατά τας ανάγκας της υπηρεσίας, διατηρούντες τον μισθόν του δοκίμου επιτηρητού. Οι δόκιμοι επιτηρηταί έχουσι μισθόν ακολούθου. Επιτρέπεται να ονομασθώσιν άνευ διαγωνσιμού, αν επιτύχωσιν εις την ανωτέρω πρακτικήν δοκιμασίαν, οι διατελέσαντες ευδοκίμως εν υπηρεσία επιτηρηταί καλλιεργείας ή καταδιώξεως λαθροπήκτων και αυτοπήκτων αλάτων, εφόσον άγουσιν ηλικίαν ουχί ανωτέραν των 40 ετών. Οι επιτηρηταί καλλιεργείας δεν υπάγονται εις τας διατάξεις του Νόμ. ΦΜ΄, ει μη εφόσον η αλυκή κείται εν τη περιοχή της Κοινότητος ή Δήμου της καταγωγής των και ενασκήσεως των πολιτικών των δικαιωμάτων. Οι επιτηρηταί καλλιεργείας β΄τάξεως προάγονται εις α΄τάξεως τοιούτους μετά διετή εν τω βαθμώ τούτω ευδόκιμον υπηρεσίαν. Άρθρ.2.-Δια την κανονικωτέραν παράδοσιν των αλάτων εν ταις αλυκαίς εις τους επί τούτω υπαλλήλους των μονοπωλίων ή ιδιώτας, ιδρύονται θέσεις ζυγιστών εις τας αλυκάς, ων η παραγωγή εκ των οικείων διακηρύξεων οφείλει να ανέρχηται τουλάχιστον εις 5 χιλ.τόννων ετησίως. Εις τας αλατοπαραγωγούς εκείνας περιφερείας, εις ας υπάρχουσι πλείονες της μιας θέσεις επιτηρητών, δεν δύνανται να διορισθώσι πλείονες του ενός ζυγισταί, ων εν συνόλω ο αριθμός δεν δύναται να υπερβή τους πέντε. Οι ζυγισταί, έχουσι βαθμόν γραφέως α΄τάξεως, δυνάμενοι να λάβωσι τον μισθόν του γραμματέως β΄τάξεως μετά διετή εν τη θέσει υπηρεσίαν. Διορίζονται ζυγισταί κατόπιν εξετάσεως κατά τα δια Β.Δ/τος καθοριζόμενα, οι έχοντες τουλάχιστον απολυτήριον ελληνικού σχολείου. Άρθρ.3.-Δια την επίβλεψιν, εκτέλεσιν και έλεγχον της καλής συντηρήσεως και της κανονικής λειτουργίας των εν ταις αλυκαίς μηχανικών εγκαταστάσεων, διορίζεται εις επόπτης παρά τη Επιθεωρήσει των αλυκών, εδρεύων εν τω κέντρω, επί βαθμώ γραμματέως α’ ή β’ τάξεως, κατόπιν διαγωνισμού. Περί της τάξεως του βαθμού, δι’ ον προκηρυχθήσεται ο διαγωνισμός, αποφαίνεται το Διοικητικόν Συμβούλιον του Υπουργείου της Εθνικής Οικονομίας. Δια την συμμετοχήν εις τον διαγωνισμόν απαιτούνται πτυχίον κατωτέρας ανεγνωρισμένης ή εγκεκριμένης μηχανουργικής σχολής, ως και βεβαίωσις Μηχανουργείου ανεγνωρισμένου, ότι διετέλεσεν εργοδηγός ή εξετέλεσεν εγκαταστάσεις μηχανών ή ότι διηύθυνεν επί διετίαν κινητήρα εσωτερικής καύσεως. Ο επόπτης ούτος δύναται να προαχθή μέχρι του μισθού εισηγητού. Άρθρ.4.-Αι συμφώνως τω Νόμ. 1892 δημιουργηθείσαι θέσεις προσωρινών φυλάκων κατά την περίοδον καλλιεργείας καταργούνται. Αντ’ αυτών δε διορίζονται μετ’ απόφασιν του Διοικητικού Συμβουλίου τακτικοί φύλακες, ων ο αριθμός δεν δύναται να υπερβή τον αριθμόν των προσωρινών φυλάκων του Νόμ. 1892. Κατά τον αυτόν τρόπον διορίζονται εφεξής πάντες οι φύλακες αλυκών. Οι φύλακες αλυκών, εφόσον έχουσι βαθμόν κλητήρος α΄τάξεως και υπερδεκαπενταετή υπηρεσίαν, δύναται να ονομασθώσιν  αρχιφύλακες, επί βαθμώ και μισθώ αρχικλητήρος. Τα προσόντα και τα καθήκοντα των φυλάκων αλυκών ορισθήσονται δια Β.Δ/τος. Επιτρέπεται όπως ορισθή δια Β.Δ/τος στολή των ανωτέρω φυλάκων. Εν τοιαύτη περιπτώσει παρέχονται δύο στολαί ετησίως, μία χειμερινή και ετέρα θερινή, εις έκαστον φύλακα. Εξεδόθη το Β.Δ. 26 Σεπτ./2 Οκτ. 1939 περί στολής Αρχιφυλάκων και φυλάκων αλυκών. Άρθρ.5.-(Προσωρινής ισχύος). Άρθρ.6.-Συνιστάται παρά τη Διευθύνσει Μεταλλείων (Τμήμα Δημοσίων Εκμεταλλεύσεων) Γνωμοδοτικόν Συμβούλιον, προωρισμένον να γνωμοδοτή επί παντός θέματος αναγομένου εις την καλλιέργειαν και εκμετάλλευσιν των αλυκών και του άλατος εν  γένει εφ’ ου  θα Σελ. 309 Αλυκές 13.Η.α.12 εζητείτο η γνώμη αυτού υπό του Υπουργού της Εθνικής Οικονομίας. Το Συμβούλιον τούτο υποβάλλει εις το Υπουργείον της Εθνικής Οικονομίας, οίκοθεν προτάσεις περί των τοποθετήσεων του προσωπικού των αλυκών. Αι προτάσεις μεταθέσεως του προσωπικού των αλυκών κατά την εισαγωγήν των εις το Διοικητικόν Συμβούλιον του Υπουργείου δέον να συνοδεύωνται και υπό της γνώμης του Γνωμοδοτικού Συμβουλίου των αλυκών. Το Συμβούλιον τούτο σύγκειται εκ του Διευθυντού των Μεταλλείων, του Τμηματάρχου των Δημοσίων Εκμεταλλεύσεων, του Επιθεωρητού των αλυκών, ενός Επιθεωρητού της Βιομηχανίας, του Προϊσταμένου του Γεωλογικού γραφείου και ενός καθηγητού της Χημείας εν τω Εθνικώ Πανεπιστημίω ή τω Πολυτεχνείω, εκλεγομένου κατ’ έτος υπό της οικείας σχολής. Καθήκοντα γραμματέως του Συμβουλίου εκτελεί ο επί της υπηρεσίας των αλυκών τοιούτος. Δι’ εκάστην συνεδρίασιν ορίζεται αποζημίωσις δι’ έκαστον μεν των μελών δραχ. 30, δια δε τον γραμματέα δρχ. 15. Η αποζημίωσις δεν δύναται να υπερβαίνη τας δραχ. 75 κατά μήνα δι’ έκαστον των μελών και δραχ. 40 δια τον γραμματέα. Βλ. και άρθρ. 4 Νόμ. 3503/1928 και Β.Δ. 24 Δεκ.1935/4 Ιαν. 1936 (κατωτ. αριθ. 17 και 21). Άρθρ.7.-Δια Β.Δ/των ορισθήσονται τα καθήκοντα των Επιτηρητών αλυκών εν γένει και αι σχέσεις αυτών προς το λοιπόν προσωπικόν, τα των δημοπρασιών δια την έκδοσιν των αλυκών εις εργολαβίαν ή την εκτέλεσιν έργων εν αυταίς, ως και πάσα λεπτομέρεια αναγκαία δια την εφαρμογήν του παρόντος Νόμου.